**ΦΥΣΙΚΗ ΓΕΝΙΚΗΣ ΠΑΙΔΕΙΑΣ Γ ΛΥΚΕΙΟΥ**

**Θέμα Α**

*Στις ερωτήσεις* ***Α1-Α4*** *να γράψετε στο τετράδιό σας τον αριθμό της ερώτησης και, δίπλα, το γράμμα που αντιστοιχεί στη φράση η οποία συμπληρώνει σωστά την ημιτελή πρόταση.*

**Α1.** Το πράσινο φως έχει μεγαλύτερο μήκος κύματος από το ιώδες. Επομένως

**α)** το πράσινο φως διαδίδεται στο κενό με μικρότερη ταχύτητα από το ιώδες

**β)** στο κενό, η ενέργεια των φωτονίων του πράσινου φωτός είναι μικρότερη από την ενέργεια των φωτονίων του ιώδους

**γ)** όταν το πράσινο φως περνά από τον αέρα στο γυαλί, η γωνία εκτροπής του είναι μεγαλύτερη από τη γωνία εκτροπής του ιώδους

**δ)** ο δείκτης διάθλασης του χαλαζία για το πράσινο φως είναι μεγαλύτερος από το δείκτη διάθλασης για το ιώδες.

**Μονάδες 5**

**Α2.** Η μάζα του πυρήνα πυριτίου  είναι

**α)** ίση με το άθροισμα 14mρ + 14mn

**β)** μικρότερη από το άθροισμα 14mp+14mn

**γ)** μεγαλύτερη από το άθροισμα 14mp+14mn

**δ)** ίση με 14u,

όπου mp, mn οι μάζες του πρωτονίου και νετρονίου, αντίστοιχα.

**Μονάδες 5**

**Α3.** Στη διάσπαση β+ εκπέμπεται από τον πυρήνα

**α)** πρωτόνιο

**β)** ηλεκτρόνιο

**γ)** ποζιτρόνιο

**δ)** σωμάτιο α.

**Μονάδες 5**

**Α4.** Οι φωρατές είναι όργανα που ανιχνεύουν

**α)** την υπεριώδη ακτινοβολία

**β)** τις ακτίνες Χ

**γ)** την υπέρυθρη ακτινοβολία

**δ)** τις ακτίνες γ.

**Μονάδες 5**

**Α5.** *Να χαρακτηρίσετε τις προτάσεις που ακολουθούν, γράφοντας στο τετράδιό σας, δίπλα στο γράμμα που αντιστοιχεί σε κάθε πρόταση, τη λέξη* ***Σωστό****, αν η πρόταση είναι σωστή, ή τη λέξη* ***Λάθος****, αν η πρόταση είναι λανθασμένη.*

**α)** Το φως είναι διάμηκες ηλεκτρομαγνητικό κύμα.

**β)** Τα σώματια α έχουν μικρότερη διεισδυτική ικανότητα από τα σωματίδια β.

**γ)** Με την αξονική τομογραφία μπορούν να ανιχνευθούν όγκοι που δεν παρατηρούνται με την ακτινογραφία.

**δ)** Η σταθερά του Planck έχει διαστάσεις στροφορμής.

ε) Η ατομική μονάδα μάζας (1 u) ορίζεται ως το 1/12 της μάζας του πυρήνα .

**Μονάδες 5**

**Θέμα Β**

**Β1.** Μονοχρωματική ακτινοβολία προσπίπτει κάθετα σε δύο πλακίδια διαφανών υλικών Α και Β που έχουν ίδιο πάχος και δείκτες διάθλασης nA και nB, αντίστοιχα. Αν ΝΑ και ΝΒ είναι ο αριθμός των μηκών κύματος της ακτινοβολίας στα πλακίδια Α και Β, αντίστοιχα, τότε ισχύει:



**α)** Να επιλέξετε τη σωστή απάντηση.

**Μονάδες 2**

**β)** Να δικαιολογήσετε την επιλογή σας.

**Μονάδες 6**

**Β2.** Πυρήνας ουρανίου  μετά από διαδοχικές διασπάσεις α και β- καταλήγει στον πυρήνα ουρανίου . Οι διαδοχικές διασπάσεις που πραγματοποιούνται είναι:

**i.** μία α και δύο β-

**ii.** δύο α και μία β-

**iii.** μία α και μία β-

**α)** Να επιλέξετε τη σωστή απάντηση.

**Μονάδες 2**

**β)** Να δικαιολογήσετε την απάντησή σας.

**Μονάδες 6**

**Β3.** Σύμφωνα με το πρότυπο του Bohr για το άτομο του υδρογόνου, αν u είναι η ταχύτητα του ηλετρονίου στη θεμελιώδη κατάσταση του u΄ η ταχύτητα του ηλεκτρονίου στην τρίτη διεγερμένη κατάσταση, τότε ο λόγος των ταχυτήτων u/u΄ είναι:

**i.** 3 **ii.** 4 **iii.** 16

**α)** Να επιλέξετε τη σωστή απάντηση.

**Μονάδες 2**

**β)** Να δικαιολογήσετε την απάντησή σας.

**Μονάδες 7**

**Θέμα Γ**

Η πρώτη πυρηνική αντίδραση στην οποία χρησιμοποιήθηκαν σωματίδια προερχόμενα από επιταχυντή πραγματοποιήθηκε το 1932 από τους Cockroft και Walton (βραβείο Νόμπελ Φυσικής 1951) με βομβαρδισμό πυρήνων λιθίου με πρωτόνια που παρήχθησαν από ιονισμό ατόμων υδρογόνου.

**Γ1.** Να υπολογίσετε την ενέργεια ιονισμού του ατόμου του υδρογόνου εάν γνωρίζετε ότι αρχικά αυτό βρίσκεται στη θεμελιώδη κατάσταση με ενέργεια Ε1= -13,6 eV.

**Μονάδες 6**

**Γ2.** Να συμπληρώσετε, όπου χρειάζεται, τους ατομικούς και μαζικούς αριθμούς των πυρήνων που συμμετέχουν στην πυρηνική αντίδραση που πραγματοποιήθηκε από τους Cockroft και Walton,



**Μονάδες 5**

**Γ3.** Να υπολογίσετε την τιμή της ενέργειας Q της παραπάνω πυρηνικής αντίδρασης (μονάδες 6). Είναι ενδόρθεμη ή εξώθερμη (μονάδα 1);

**Μονάδες 7**

**Γ4.** Αρχικά το πείραμα έγινε με μέγιστη κινητική ενέργεια των πρωτονίων – βλημάτων 0,3 MeV, όταν αυτά βρίσκονται σε πολύ μεγάλη απόσταση από τους πυρήνες λιθίου. Να υπολογίσετε την ελάχιστη απόσταση στην οποία ένα πρωτόνιο – βλήμα θα πλησιάσει τον πυρήνα λιθίου κινούμενο μετωπικά προς αυτόν. Θεωρίστε ότι ο πυρήνας παραμένει ακίνητος στη θέση του (μονάδες 5). Να εξηγήσετε γιατί δεν παραγματοποιήθηκε η πυρηνική αντίδραση με αυτές τις συνθήκες (μονάδες 2).

**Μονάδες 7**

Δίνεται ότι η ισοδύναμη ενέργεια ηρεμίας  για τον πυρήνα του υδρογόνου είναι 938,28 MeV, για τον πυρήνα του λιθίου 6533,87 MeV και για τον πυρήνα του ηλίου 3727,40 MeV. Επίσης, το ηλεκτρικό φορτίο του πρωτονίου είναι  C, η σταθερά του νόμου Coulomb  και  J.

**Θέμα Δ**

Η άνοδος μια διάταξης παραγωγής ακτίνων Χ είναι κατασκευασμένη από μολυβδαίνιο. Στο σχήμα 1 απεικονίζεται το σύνθετο φάσμα των ακτίνων Χ που παράγονται από τη διάταξη. Το σύνθετο φάσμα αποτελείται από ένα γραμμικό τμήμα (κορυφές Α και Β) με μήκη κύματος λΑ και λΒ καθώς και από ένα συνεχές τμήμα με ελάχιστο μήκος κύματος λmin=50pm.



**Δ1.** Να υπολογίσετε τη διαφορά δυναμικού μεταξύ της ανόδου και καθόδου της διάταξης.

**Μονάδες 6**

**Δ2.** Αν η ισχύς της ηλεκτρονικής δέσμης είναι P=160 W, να υπολογίσετε τον αριθμό των ηλεκτρονίων που προσπίπτουν στην άνοδο ανά δευτερόλεπτο.

**Μονάδες 6**

Το σχήμα 2 δείχνει τις ατομικές ενεργειακές στάθμες του μολυβδαινίου και τις μεταβάσεις που παράγουν τις χαρακτηριστικές κορυφές Α και Β των ακτίων Χ αυτού του στοιχείου.



**Δ3.** Σε ποια από τις δύο κορυφές, Α ή Β, του σχήματος 1 αντιστοιχεί η μετάβαση (Ι) του σχήματος 2 και γιατί;

**Μονάδες 6**

**Δ4.** Αν τα φωτόνια τα οποία εκπέμπονται από τα επιβραδυνόμενα ηλεκτρόνια που προσκρούουν στην άνοδο συμβαίνει να έχουν μήκος κύματος ίσο με λΒ, να υπολογίσετε την τελική κινητική ενέργεια των επιβραδυνόμενων ηλεκτρονίων.

**Μονάδες 7**

Δίνεται η σταθερά του Planck , η ταχύτητα φωτός στο κενό , το φορτίο του ηλεκτρονίου (κατ’ απόλυτη τιμή)  και ότι 1pm=10-12 m.

**ΑΠΑΝΤΗΣΕΙΣ**

**Θέμα Α**

**Α1.** β

**Α2.** β

**Α3.** γ

**Α4.** γ

**Α5.** Λ, Σ, Σ, Σ, Λ

**Θέμα Β**

**Β1.**

**α)** Σωστή η απάντηση i)

**β)** Γνωρίζοντας τη σχέση που συνδέει τα μήκη κύματος και το δείκτη διάθλασης, διαίρώντας κατά μέλη έχουμε

Β2.

**α)** Σ ωστή η απάντηση i)

**β)** Πρέπει να διατηρείτε ο συνολικός αριθμός φορτίου και νουκλεονίων άρα πρέπει να συμβεί μια διάπαση α ώστε να μειώθει ο μαζικός κατά 4 και να συμβούν δύο β ωστέ να διατηρείθει ο ατομικός αριθμός σταθερός.

**Β3.**

**α)** Σωστή η απάντηση ii)

**β)** Η Τρίτη διεγερμένη κατάσταση είναι η n=4

Από τους τύπους για τη στρόφορμη διαιρώντας κατά μέλη έχουμε

**Θέμα Γ**

**Γ1.** Ειον=Εαπ-Ε1= 0-(-13.6)=13,6 Ev

**Γ2.** με βάση τη διατήρηση του αριθμού των νουκλεονίων και του φορτίου.

**Γ3.** επειδή το ποσό θερμότητας είναι θετικό η αντίδραση είναι εξώθερμη.

**Γ4.** Από την αρχή διατήρησης της μηχανικής ενέργειας έχουμε

Δεν πραγματοποίητε επειδή η ισχύρη πυρηνική δύναμη έχει πολύ μικρότερη εμβέλεια.

**Θέμα Δ**

**Δ1.**

**Δ2.**

**Δ3.** Γνωρίζουμε ότι η ενέργεια και το μήκος κύματος είναι μεγέθη αντιστρόφως ανάλογα

Επομένως η μεγάλυτερη ενέργεια αποδιέγερσης θα αντιστοιχεί στο μικρότερο μήκος κύματος, άρα το αντιστοιχεί στην (Ι).

**Δ4.** Από την Α.Δ.Ε Ισχύει ότι

ΤΙΣ ΑΠΑΝΤΗΣΕΙΣ ΕΠΙΜΕΛΗΘΗΚΕ Ο ΤΟΜΕΑΣ ΤΩΝ ΦΥΣΙΚΩΝ ΤΩΝ ΦΡΟΝΤΙΣΤΗΡΙΩΝ

**«ΟΜΟΚΕΝΤΡΟ» ΦΛΩΡΟΠΟΥΛΟΥ**

[**www.floropoulos.gr**](http://www.floropoulos.gr)

**ΖΑΒΟΣ Δ. – ΚΟΥΣΗΣ Γ.**